
CUM  SENATU. 


Quae  ante  hos  decem  annos  indici  schol.rum  praefatus  sum,  cum  in- 
telligentibus  et  eruditis  harum  rerum  existima  oribus  probata  esse  viderem, 
liac  praefandi  opportunitate  denuo  ita  utendun  esse  putavi,  ut  locos  ali¬ 
quot  M.  Tullii ,  qui  corrupti  aliquo  modo  ess  viderentur ,  in  integritatem 
vindicare  studerem.  Ac  primum  quidem  mulos  ut  in  aliorum  scriptorum 
veterum  et  graecorum  et  latinorum  sic  in  Cicaronis  libris  tractandis  etiarn- 
nunc  eo  errare  video,  quod  in  codicum,  qui  adluc  superstites  sunt,  consensu 
acquiescendum  esse  contendunt  nec  vitia  saep<  manifestissima  etiam  anti¬ 
quissimis  codicibus  vetustiora  esse  cogitant.  <  uius  rei  exempla  luculenta 
permulta  una  praebet  oratio  in  Pisonem  habi  ,a.  Quae  quot  glossematis, 
quae  nunc  in  codicibus  fere  omnibus  habentur  taurinensis  auctoritate  pa- 
hmpsesti  seculo  IV  et  vaticani  seculo  VII  seri  jtorum  nuper  rectissime  li¬ 
berata  sit,  C.  Halmii  tabula  ostendit  p.  1101  jroposita,  sed  cum  in  vati- 
cano  quoque  exstare  quaedam  vel  taurinensis  tetimonio  efficiatur  (cf.  §.  33 
profectionis ,  34  semper,  35  plebis ,  48  partim  mutationes)  vel  Arusianus 
Messius  doceat  (§.  53),  tum  ne  taurinensem  quidem  prorsus  liberum  ne¬ 
que  glossematis  neque  aliis  vitiis  fuisse  §.  19  cur,  Gabinio  collega  tuo  (cf. 
§.  27  ubi  A.  Muretus  nomen,  quod  est  Gabinii  s,  delendum  esse  vidit)  et 
§.  66  posterius ,  ut  haec  afferam,  perspicue  ost indunt.  Ac  cum  E.  Wun- 
devo  consentio  §.  53  non  tantum  cum  Messio  vocabula  foedavit  adventus 
tuus  delenda  et  ingressus  es  pro  eo ,  quod  in  cc  id.  est  venisti ,  scribendum 
esse,  sed  cum  eidem  codd.  omnes  habeant  o  fami  iae  non  dicam  Calpurniae , 
sed  Calventiae ,  neque  huius  urbis ,  sed  Placentia  municipii ,  neque  paterni 
generis ,  sed  bracatae  cognationis  dedecus,  Messio  non  minus  credendum 
esse  Ciceronis  haec  tantum  fuisse:  o  familiae  non  Uicam  Calpurniae  et  huius 
urbis ,  sed  Placentini  municipi  et  bracatae  cognaaonis  dedecus.  Nam  quo¬ 
modo  tandem  familiam  Calpurniam  a  paterno  genire  differre  dicamus?  Sed 
cum  quis  familiae  Pisonis  maternae  Calventiae  nomm  fuisse  meminisset,  quod 
vel  e  §.  14  cognoverat  vel  ex  prima  parte  oratio  iis,  in  qua  avum  mater¬ 
num  eiusque  familiam  commemoratam  fuisse  Ascoaii  commentarii  (cf.  scho- 
liast.  orell.  2  p.  4  sq.)  docent ,  hoc  nomen  addenuum  esse  existimavit  eo- 
que  effecit,  ut  reliqua  vel  mutandi  vel  addendi  necessitas  quaedam  existe- 
ret.  Contra  in  eis,  quae  Messius  habet,  aptissime  Iit  urbi  Placentia,  sic  fa¬ 
miliae  Calpurniae  bracata  cognatio  cum  cbiasmol  membrorum  opponitur. 
Etiam  §.  26  eadem  videtur  ratio  esse.  Quae  ibi  leguntur:  At  tu  illo  ipso 

tempore  apud  socrum  tuam  prope  a  meis  aedibus,  cuius  domum  ad  meam 
exhauriendam,  patefeceras ,  sedebas  non  exstinctor ,  sed  auctor  incendii  et  ar- 
<3 famf^fiiriis  clodianis  paene  ipse  consul  ministrabas,  usque  ad  v.  sede 
bas  Ascanius  exscripsit  (p.  10  0.) ,  verbis  prope  a  meis  aedibus  uou  addi- 
tis^Sectissime :  nam  et  senatui,  in  quo  Cicero  verba  facit,  ubi  domus  illa 
,slfa  esset,  notissimum  erat  et  propinquam  eam  Ciceronis  domui  fuisse  eis, 
/quae  sequuntur,  satis  indicatur ,  Ciceronem  vero,  si  illa  verba- addidisset, 
/  deinde  fere  sic  scripturum  fuisse  existimo :  quibus  exhauriendis  domum  illius 
patefeceras.  Neque  id  obliviscendum  est,  nos  hoc  loco  praesidio  codd.  taurinen- 
sis  et  vaticani  destitutos  esse.  Socrum  vero  illam  huius  Pisonis,  quem  Cice¬ 
ronis  oratio  lacerat,  Fenestella  auctore  videri  uxorem  Rutilii  Atilii  (fort.  Publii 
Atilii)  fuisse  moneo,  ne  quem  Drumanni  dubitatio  in  errorem  inducat  (bist. 
aequal.  Cic.  1  p.  63):  Asconius  enim  (p.  5  0.)  Calventium  Pisonis  patris  soce¬ 
rum  a  Pisonis  filii  (,, contra  quem  haec  oratio  est“),  Publio  Atilio,  rectissime 
distinxit.  —  E  codice  vaticano,  cum  integer  esset,  excerpta  ea  esse,  quae  Ios. 
Klein  anno  superiore  in  codice  cusano  reperta  edidit  (Ueber  eine  Hand- 
schrift  des  Nicolaus  von  Cusa.  p.  49  sqq.),  in  diurnis  liter,  gotting.  a.  1866 
p.  1581  sqq.  demonstravi.  Quodsi  quaerimus,  numquid  ercerpta  illa  ad  §§.  1 — 
32  et  74  sqq.,  quae  in  cod.  vaticano  non  iam  exstant,  emendandas  conferant, 
primum  de  §.  22  dicendum  est.  De  Pisone  ibi  Cicero  haec  dicit :  Hic  autem 
non  tam  concinnus  helluo  nec  tam  musicus  iacebat  in  suorum  Graecorum 
foetore  atque  vino.  Quod  quidem  istius  in  illis  reipublicae  fluctibus  quasi 
aliquod  Lapitharum  aut  Centaurorum  convivium  ferebatur.  Excerpta  cu- 
sana  (p.  51  K.)  habent:  Hic  autem  in  suorum  grecorum  fetore  et  caeno 
quasi  aliquod  lathitarum  aut  Centaurorum  convivium  esset  ferebatur.  More 
igitur  suo  Ciceronis  verba  ,  qui  excerpsit,  in  brevius  contraxit ,  parum  ille 
curans,  qualis  ita  sententia  existeret.  Duo  tamen  valde  memorabilia  sunt. 
Ac  primum  quidem  quod  dedit  et  caeno  et  in  codice  ipso  scriptum  fuisse 
et  Ciceroni  reddendum  esse  existimo :  haec  enim  vocabula  in  foetore  et  caeno 
aptissime  coniungi  apparet  eis  comparatis,  quae  Cicero  de  sordibus  aedium 
Pisonis  §.  13  et  67  narrat,  cum  in  foetore  atque  vino  Graecorum  iacere 
parum  recte  dici  videatur  et  glossema  unde  ortum  sit  collata  §.  13  facile 
intelligamus.  Deinde  vero  aut  Centaurorum ,  quae  verba  Wunderus  deleri 
voluit  (Var.  lect.  cod.  Erf.  p.  Lll),  etiam  in  vaticano  fuisse  excerpta  testan¬ 
tur,  quod  quamquam  ea  genuina  esse  nemini  persuadebit,  qui  ea,  quae  su¬ 
pra  de  glossematis  codicis  vaticani  diximus,  consideraverit,  at  id  tamen  effi¬ 
cit,  ut,  nisi  causae  gravissimae  de  earum  origine  tulliana  dubitare  nos  iubeant, 
de  eis  eiiciendis  cogitari  non  possit.  Quod  vero  aut  ferri  non  potent,  sed 
aut  atque  aut  et  scribendum  est,  id  parum  valet,  cum  in  hac  ipsa  oratione 
et  §.  31  hostes  ac  proditores  Halmius  recte  scripsisse  videatur  pro  eo,  quod 
in  codd.  est  h.  aut  prod.,  et  §.  50  iniussu  populi  romani  aut  senatus  cod. 
taurinensis,  ac  senatus  vaticanus  habeant.  —  Ex  §.  96  haec  excerpta  sunt : 
Quis  te  aditu,  quis  ullo  honore,  quis  denique  communi  salutatione  dignum 
putat?  omnes  memoriam  consolatus  tui,  faciem  denique  ac  nomen  detestan¬ 
tur,  omnes  te  oderunt ,  tibi  pestem  exornant,  te  execrcmtur.  cives  romani, 
qui  in  his  locis  negotiantur,  te  unum  suum  sotiorumque  depeculatorem ,  vexa- 

torem,  praedonem ,  hostem  venisse  senserunt.  In  liis  putat  recte  scriptum 
videtur,  cum  codd.  reliqui  omnes  putet  habeant:  neque  enim  Cicero  hic 
quid  heri  possit  suspicatur,  sed  omnium  hominum  hoc  re  vera  de  Pisone 
iudicium  esse  afhrmat,  id  quod  etiam  proxima  ostendunt.  Deinde  quod  a 
republica  in  codd.  reliquis  inter  vv.  nomen  et  detestantur  additur,  id  Ca¬ 
tii.  1  §.  27  collatu :  nunc  ut  a  me,  patres  conscripti ,  quandam  prope  iustam 
patriae  querimoniam  detester  ac  deprecer.  iure  tuebimur  et  ab  eo ,  qui  illa 
excerpsit,  quia  parum  intelligeret,  omissa  esse  iudicabimus,  nam  ita  de- 
milm  recte  quod  sequitur  te  exsecrantur  addi  potuit.  Sed  gravius  est, 
quod  in  excerptis  legimus:  te  unum  suum  sociorumque  depecidatorem ,  cpm 
in  codd.  reliquis  haec  inveniantur:  te  unum  solum  suum  depeculatorem. 
Nam  quamquam  vv.  unus  et  solus  aliquando  coniuncta  leguntur  (cf.  pro 
Sest.  §.  48.  130) ,  sociorumque  tamen  ita  comparatum  est,  ut  homo  ille  sa¬ 
tis  imperitus  addidisse  non  videatur ,  nec  dubitari  potest ,  quin  recte  socii 
nominari  potuerint,  quos  Cicero  antea  enumeravit:  cf.  Aem.  Kulm  de  con¬ 
stitutione  urbana  et  civili  imp.  romani  2  p.  14  sq.  Itaque  oratorem  ipsum 
scripsisse  puto:  te  unum  suum  sociorumque  depeculatorem. —  Porro  §.97  in 
excerptis  est  quis  te  est  miserior,  quis  damnatior ,  quis  impudentior,  cum  codd. 
habeant :  quis  te  miserior,  quis  te  damnatior.  Ac  quis  impudentior  ferri  non 
posse  apparet,  sed  quod  est  additur,  deinde  te  omissum  est,  id  lectione  vulgata 
numerosius  esse  existimo.  —  Denique  verba  orationis  extrema  sic  exscripta 
sunt :  fruar  vero  tua  et  indignitate  et  timiditate  nec  te  minus  libenter  videbo 
metuentem,  ne  reus  fias,  quam  reum ,  nec  minus  letabor ,  cum  te  semper  sordi¬ 
dum ,  quam  si  paulisper  sordidatum  viderim.  In  his  id  gravissimum  est, 
quod  tua  et  indignitate  et  timiditate  scribitur,  cum  codd.  reliqui  tua  indigni¬ 
tate  tantum  habeant,  nam  ea,  quae  sequuntur,  duo  membra  requirere  vi¬ 
dentur,  ut  duo  vocabula  praecedant,  atque  addita  etiam  ante  v.  indignitate 
altera  particula  et  testari  videtur  per  errorem  librarii  similes  vocabulorum 
terminationes  confundentis  factum  esse,  ut  primum  vocabula  et  timiditate 
omitterentur,  deinde  particula  et,  quae  non  iam  stare  posset,  deleretur.  — 
Quod  hic  suspicamur  evenisse,  saepissime  factum  esse  quis  est  qui  nesciat? 
Ac  quanquam  haud  raro  excidisse  quaedam  certo  demonstrari  potest,  verba 
ipsa,  quae  exciderint,  indicari  non  possunt,  saepe  tamen  etiam  quid  adden¬ 
dum  esset  coniectura  recte  inventum  esse  codd.  pleniores  docuerunt  postea 
usurpati.  Etiam  apud  Ciceronem  loci  non  pauci  reperiuntur,  quibus  ea 
medicina  videatur  adhibenda  esse.  Sic  in  or.  pro  M.  Caelio  §.  4  haec  in 
codd.  omnibus  exstant:  nam  quod  de  pietate  dixistis,  est  ista  quidem  nostra 
existimatio ,  sed  iudicium  certe  parentis.  Hoc  ab  oratore  dici  non  potuisse 
C.  Halmius  intellexit,  nam  quomodo  oratoris  esse  existimatio  id  potest, 
quod  adversarii  dixerunt?  Recte  Halmius  iudicia  trium  diversarum  partium 
discerni  vidit,  existimationem  adversariorum,  iudicium  parentium,  opinionem 
patronorum.  Sed  quod  a  Cicerone  scriptum  esse  existimat :  est  ista  quidem 
vestra  existimatio ,  id  parum  convenit  eis,  quae  proxime  sequuntur:  Quid 
nos  opinemur ,  audietis  ex  iuratis,  quid  parentes  sentiant,  lacrimae  etc.  Nam 
ut  verbis :  sed  iudicium  certe  parentis  respondent  haec :  quid  parentes 
sentiant ,  sic  et-fcun  priora  Quid  nos  opinemur  habuisse,  quibus  explicandis 

inservirent,  aequabilitas  membrorum  verisimile  reddit.  Quare  Ciceronem, 
scripsisse  coniicio:  est  ista  quidem  [ vestra ,  alia]  nostra  existimatio. 
Quam  coniecturam  in  Philologo  aliquando  propositam  hic  repetendam  esse 
putavi,  quod  qui  nuper  orationes  ediderunt  eam  non  videntur  novisse.  — 
Deinde  or.  pro  Fonteio  §.  20  codd.  haec  habent:  video ,  iudices,  esse  crimen 
et  genere  ipso  magnum. ;  —  et  invidiam ;  vel  maxime  enim  inimici  hanc  rem 
sermonibus  dividgare  (recte  Gr.  Pluygers  mnem.  7  p.  197  divulgari)  volue¬ 
runt.  Quae  cum  intelligi  non  possent,  I.  A.  Ernesti  invidia  scripsit,  ut 
penderet  ex  eo ,  quod  praecedit,  magnum.  Hoc  vero  obscurius  dictum  esse 
reqte  idem  Gr.  Pluygers  iudicavit,  quam  ut  oratori  in  indicio  dicenti  tri¬ 
bui  facile  posset.  Addo  particulam  vel  deinde  parum  apte  additam  videri 
adverbio  maxime.  Ipse  igitur  legendum  esse  existimat:  et  invidia  vel  maxi¬ 
mum ;  maxime  enim  • — .  Sed  cum  cod.  vaticani  vetustissimi  testimonio  in¬ 
vidiam  satis  confirmari  existimem ,  oratorem  potius  hoc  scripsisse  coniicio : 
ei  invidiam  vel  maximam;  maxime  enim  — .  Nam  quod  sic  membra  non 
prorsus  aequabilia  existunt:  crimen  et  genere  ipso  magnum  —  et  invidiam 
vel  maximam,  id  in  bimembri  enuntiati  conformatione  saepissime  et  a  Grae¬ 
cis  et  a  Latinis  admitti  satis  notum  est.  —  Porro  1.  1.  de  inventione  §.  6 
haec  leguntur :  Officium  autem  eius  facultatis  videtur  esse  dicere  apposite 
ad  persuasionem ;  finis  persuadere  dictione.  Inter  officium  et  finem  hoc  in- 
terest,  quod  in  officio ,  quid  fieri,  in  fine,  quid  officio  conveniat ,  considera¬ 
tur.  Iu  quibus  verbis  nemo  quisquam  eorum  haesit,  quos  his  libris  expli¬ 
candis  in  scholis  rhetorum  studiosissime  aliquando  lectitatis  operam  dedisse 
videmus,  ac  tamen  quomodo  haec  ferri  possint:  quid  officio  conveniat,  non 
intelligo.  Quare  quod  ante  hos  quadraginta  fere  annos  Lipsiae  conieci  Ci¬ 
ceronem  scripsisse,  id  etiamnunc  mihi  verum  esse  videtur:  quid  effici  officio 
conveniat.  Nuper  R.  Enger  in  Philologi  vol.  17  in  similem  coniecturam 
incidit :  quid  effici  conveniat.  —  Similiter  etiam  aliorum  scriptorum  locos 
nonnullos  corrigendos  esse  indicabo.  Primum  auctorem  dialogi,  qui  est  de 
oratoribus,  c.  5  §.  4  ante  verba  vel  ad  dignitatem  amplius  addidisse  vel  ad 
voluptatem  dulcius,  ea  quae  c.  6  ab  initio  sequuntur  luculentissime  osten¬ 
dunt.  Ac  quanquam  iam  Ioannes  Schulting  vel  ad  voluptatem  honestius 
excidisse  dixerat,  tamen  eam  coniecturam  editores  plerique  non  commemora¬ 
verunt,  ut  I.  Classen  (Eos  1  p.  10),  qui  vel  ad  voluptatem  iucundius  (s.  sua¬ 
vius)  addendum  esse  existimat,  Schultingii  inventum  ne  novisse  quidem  vi¬ 
deatur.  Utrum  dulcius  an  iucundius  sive  suavius  auctor  dialogi  scripserit, 
certo  iudicari  non  potest,  ego  dulcius  eum  praetulisse  putabam,  cum  ante  hos 
octo  annos  proseminarii  philologici  sodalibus  haec  verba  excidisse  ostende¬ 
rem,  quia  c.  6  §.  1  eo  ipso  vocabulo  usus  est.  Eodem  modo  c.  31  §.  4 
videtur  a  librariis  vel,  ut  rectius  dicam,  a  scriptore  eius  codicis,  cuius  apo- 
graphum  Enoch  Asculanus  in  Italiam  detulit,  peccatum  esse:  In  his  arti¬ 
bus  exercitationibusque  versatus  orator ,  sive  apud  infestos  sive  apud  cupi¬ 
dos,  sive  apud  invidentes,  sive  apud  tristes  sive  apud  timentes  dicendum  ha¬ 
buerit,  tenebit  venas  animorum.  Et  ei,  qui  primum  commemorantur,  infesti 
et  cupidi,  et  qui  postremi  sunt,  tristes  et  timentes,  paria  quaedam  generum, 
quae  auditorum  esse  soleant,  inter  se  oppositorum  enumerari  ostendunt.  Sequi- 

tur,  ut  ue  invidentes  quidem  solos  commemoratos  esse  existimemus,  ac  qui¬ 
nam  invidentibus  oppositi  fuerint,  auctor  dialogi  ipse  c.  34  §.  5  docet:  sed 
auditorium  semper  plenum ,  semper  novum,  ex  invidis  et  faventibus:  infesti 
enim  et  cupidi  magis  rei  ratione,  quem  quis  defendit,  habita  dicuntur,  in¬ 
videntes  vero  et  faventes  eius,  qui  verba  facit.  Sed  aliud  addendum  est.  Tri¬ 
stes  enim  et  timentes  sic  inter  se  oppositi  sunt,  ut  tristitia  ad  mala  prae¬ 
sentia,  ad  futura  timor  pertineat,  de  qua  re  sufficit  explicationis  tullianae 
admonuisse,  quae  est  in  tusculauis.  Sed  idem  ille  (3  §.  25)  affectus  duo  etiam 
bonorum  opinione  vel  praesentium  vel  imminentium  excitari  docet.  Num 
tu  igitur  putas  oratorem  in  tristibus  modo  aut  timentibus  verba  facere? 
An  saepe  necessarium  est  etiam  victoria  laetorum  et  exsultantium  animis 
frena  iniicere  ,  inanibus  spei  lenociniis  nimis  indulgentium  confidentiam 
compescere  ?  Quare  cum  verisimile  sit  etiam  haec  duo  genera  auditorum  com¬ 
memorata  esse ,  coniicio  haec  fere  scripta  fuisse :  sive  apud  invidentes 
[ sive  apud  faventes ,  sive  apud  exsultantes  sive  apud  confidentes J  sive  apud 
tristes  sive  apud  timentes  dicendum  habuerit.  Cum  igitur  par  generum  inter 
se  oppositorum  primum  ad  eum,  quem  defendit  aut  accusat  orator,  alterum  ad 
oratorem  pertineat,  tertium  et  quartum  ad  eos,  qui  audiunt,  ipsos  eorumque 
statum  referenda  sunt.  Etiam  eo  loco,  quem  modo  afferebam,  c.  34  §.  5 
idem  accidisse  partim  iam  alii  viderunt.  De  institutione  enim  eius ,  qui 
antiquis  temporibus  orator  fieri  vellet,  haec  dicuntur:  ita  nec  praeceptor 
deerat ,  optimus  quidem  et  electissimus,  qui  faciem  eloquentiae ,  non  imagi¬ 
nem  praestaret,  nec  adversarii  et  aemuli  ferro ,  non  rudibus  dimicantes,  sed 
auditorium  semper  plenum,  semper  novum  ex  invidis  et  faventibus ,  ut  nec 
bene  dicta  dissimularentur:  nam  sic  in  codice  Enochii  scriptum  exstitisse 
ac  scriptorem  farnesiani  per  errorem  nec  breviter  dicta  dedisse  codcl.  lugdu- 
nensis  et  vaticani  1862,  quem  cum  editione  C.  Halmii  Ulricus  Koehler,  vir 
amicissimus,  accuratissime  in  meum  usum  contulit,  consensus  docet.  Po¬ 
strema  ferri  non  posse  Rud.  Agricola  et  P.  Pithoeus  viderant,  qui  vel  nec 
male  nec  bene  vel  nec  bene  nec  male  scribi  voluerunt.  Sed  id  potissimum 
dicendum  erat,  quo  et  invidi  et  faventes  oratori  profuissent:  invidi  vero 
prosunt  accurate  notatis  eis ,  quae  male  dicta  sunt ,  faventes  laudando  ea, 
quae  bene  dicta  sunt.  Nisi  illi  vituperant,  vitiosa  orator  non  studet  emen¬ 
dare,  nisi  hi  laudant,  non  inclarescit  neque  magnus  habetur.  Quare  non  recte 
bene  dicta  ab  invidis  dissimulari  dicuntur  ac  videtur  potius  fere  sic  auctor 
dialogi  scripsisse :  ut  nec  bene  [dicta  ignorarentur  nec  male]  dicta  dissimula¬ 
rentur.  —  Q.  Curtii  locus  quidam  admodum  idoneus  est  ad  demonstrandum, 
quam  callide  saepe  eiusmodi  vitia  antiquissimo  tempore  orta  librarii  postea 
perversa  solertia  tegere  studuerint.  10.  2,-8  Alexandrum  narrat  vere  a.  324  ve¬ 
teranos  in  Europam  remisisse  his  verbis  :  Alexander  senioribus  militum  in  pa¬ 
triam  remissis  tredecim  milia  peditum  et  duo  milia  equitum ,  quae  in  Asia 
retineret ,  eligi  iussit,  existimans,  modico  exercitu  continere  posse  Asiam,  quia 
pluribus  locis  praesidia  disposuisset:  nuper  que  conditas  urbes ,  quas  colonis 
replesset,  res  novare  cupientibus  obstare  credebat.  Sic  Zumptius  Fossius 
alii  codices  interpolatos  secuti  scripserunt,  sed  vv.  obstare  credebat  in  codd., 
qui  ab  ista  interpolatorum  labe  'liberi  sunt ,  lugdunensi ,  bernensi ,  floren- 

tino  A,  non  habentur.  Quare  non  dubito,  quin  Curtius  sic  scripserit:  nu~ 
perque  conditas  urbes  colonis  replesset  res  novare  cupi[entes  coercjentibus 
eaque  verba  arctissime  cum  prioribus  coniungi  voluerit.  Haud  difficile  est 
intellectu,  quomodo  factum  sit,  ut  librarius  paulo  doctior,  qui  cupientibus 
intelligi  non  posse  videret,  ad  sententiam  aliquo  modo  restituendam  quas 
et  obstare  credebat  adderet.  —  Similiter  Iustini  locum  praefat.  §.  5  et  cor¬ 
ruptum  esse  et  emendari  posse  existimo.  Verba  haec  sunt :  Quod  ad  te 
non  tam  cognoscendi  magis  quam  emendandi  causa  transmisi,  simid  ut  et  otii 
mei,  cuius  et  Cato  reddendam  operam  putat,  apud  te  ratio  constaret.  Sic 
Diibnerus,  I.  Ieepius,  alii.  Sed  codices  optimi  aliud  a  Iustino  scriptum 
fuisse  perspicue  demonstrant.  Nam  in  B  est :  putat  in  te  ratio ,  in  ACM 
putat  te  ratio ,  in  C  putat  ita.  Quare  L.  Drewes,  cum  seminarii  regii  phi- 
lologici  sodalis  esset,  Iustinum  feliciter  suspicatus  est  scripsisse:  putat,  in¬ 
ter  alios  constaret ,  quam  coniecturam  ita  probo,  ut  Iustino  liaec  reddenda 
esse  existimem:  putat,  inte[r  alios ]  ratio  constaret.  Librarius  enim,  cum 
oculis  a  literis  ratio  prioribus  ad  easdem  fere,  quae  in  v.  ratio  exstabant,  aber- 
rasset ,  medias  literas  ralios  prorsus  omisit ;  quibus  omissis  cum  verba  sensu 
carerent,  alii  alio  modo  interpolando  loco  mederi  studuerunt.  Sententia 
vero  haec  est:  se  opus  suum  eius  nomine,  cui  haec  scribit,  sive  magister 
ille  sive  imperator  fuit,  inscriptum  edidisse  eique  misisse ,  ut  ille  emenda¬ 
ret,  neve  reliquis  desidiae  et  languori  se  dedidisse  videretur.  Nam  iu- 
dicium  eorum  se  non  curare,  persuasum  enim  habere  a  posteris  indu¬ 
striam  suam  agnitum  et  probatum  iri.  —  Saepius  etiam  talia  reperiun- 
tur  in  libris  discentium  fere  usui  destinatis  ideoque  in  magna  rerum,  quae 
tractantur,  ieiunitate  parum  accurate  descriptis.  Ita  apud  Sulpitium  Victo¬ 
rem,  cuius  institutiones  oratorias  praeclara  diligentia  et  arte  C.  Halmius 
recensuit  et  in  rhetoribus  latinis  minoribus  p.  312  sqq.  edidit,  haud  paucos 
locos  sic  corrigendos  esse  mihi  videor  intelligere.  Primum  p.  316,  13  haec 
Halmius  edidit :  Pathetica  est  causa,  cum  personae  eius  quae  loquitur  reprae¬ 
sentandus  adfectus  est.  Si  necesse  erit  vel  indignatione  aliqua  atque  ira  vel 
dolore  aliquo,  vel  ut  plerumque  accidit  luctu  excitatos  excire ,  non  erit  otio¬ 
sum,  ut  commota  sit  et  excitans  omnis  oratio ,  perinde  atque  ipsa  res  exi¬ 
get.  Sed  in  codice  spirensi,  ex  quo  editio  basileensis  expressa  est,  scriptum 
fuit:  Si  sese  debebit  vel  indignatione  —  — .  Quare  videtur  scribendum 

esse:  Si  sese  debebit  vel  indignatione - luctu  excitatam  ex[hibere,  hoc 

sjcire  non  erit  otiosum ,  ut  commota  sit - .  Cf.  p.  316,  27 :  Haec  scire  non 

erit  otiosum ,  quia  perinde  iam  a  principiis  actio  esse  debebit ,  prout  modus 
cuiusque  causae  postularit.  316,  7:  multum  autem  intererit  haec  scire,  ut 
perinde  conformetur  oratio.  —  p.  320 ,  6  de  inventione  haec  dicuntur : 
Iam  consilii  et  iudicii  partes  erunt,  ut  de  inventis  indicemus,  si  qua  non 
apta  incurrerint ,  iis  autem,  quae  probaverimus ,  utiliter  et  congruenter  uta¬ 
mur.  Halmius  abiudicemus  vel  abdicemus  legi  vult,  sed  aliud  docet  Aurelii 
Augustini  locus  de  rhetor,  p.  137  H. :  Oratoris  officium  est  —  exinde  in¬ 
dicare  de  inventis ,  repudiare  quae  parum  commode  occurrerint ,  tum  iis ,  quae 
iudicio  examinarit,  dare  ordinem  certum.  Apparet  igitur  post  verbum  in¬ 
dicemus  excidisse  apud  Sulpitium  repudiemus.  Ac  guanquam  suo  quodam 

iure  L.  Spengelius  mus.  rhen.  18  p.  525  in  asyndeto,  quod  est  in  Augu¬ 
stini  verbis,  haesit,  tamen  Sulpitii  loco  uti  non  debebat,  ut  de  veritate  verbi 
repudiare  dubitandum  esse  apud  Augustinum  nobis  persuaderet ,  sed  sen¬ 
tentia  duce  apud  Sulpitium  non  tantum  repudiemus ,  sed  etiam  plura  ex¬ 
cidisse  intelligere  poterat.  Nam  si  Ciceronis  orator.  §.  47  sqq.  comparamus 
(nec  nero  utetur  imprudenter  liac  copia ,  sed  omnia  expendet  et  seliget )  dubi¬ 
tari  vix  potest,  quin  Sulpitius  tale  quid  scripserit :  ut  de  inventis  iudicemus 
[,  apta  seligamus ,  repudiemus],  si  qua  non  apta  incurrerint.  Augustinus 
vero,  qui  codice  Sulpitii  uteretur,  in  quo  vocabula  apta  seligamus  excidissent, 
utrum  parum  eleganter  asyndeton  admisisse  an  repudiareque  quae  scripsisse 
existimandus  sit,  non  libet  quaerere.  —  p.  324,  22  Sulpitius  liaec  habet: 
Argumentatio ,  ut  diximus ,  in  duas  partes  dividitur,  ut  sit  confirmatio  et 
reprehensio .  Confirmatio  est  eorum  argumentorum  atque  earum  quaestionum , 
quae  ex  nostra  parte  sunt ,  quae  Graeci  nQotjyovpsva  appellant.  Firmabi¬ 
mus  autem  — .  Hic  facile  est  intellectu  post  v.  confirmatio  excidisse  expo¬ 
sitio.  Plura  exciderunt  post  appellant.  Deest  enim  reprehensionis  defini¬ 
tio ,  quae  qualis  fuerit  Ciceronis  verba  de  invent.  1  §.  78  ostendunt:  Re¬ 
prehensio  est ,  per  quam  argumentando  adversariorum  confirmatio  diluitur 
aut  infirmatur  aut  elevatur.  —  Etiam  Chirii  Fortunatiani  verba,  quibus  de 
confirmatione  et  reprehensione  exponit,  artis  rhetoricae  2  §.  12  p.  108,  27 
H.  eodem  modo  corrupta  sunt.  Nam  cum  in  codd.  legatur  omnibus:  sed  et 
ipsam  argumentationem  nostrorum  argumentorum ,  quae  nQorjyovpsva  dicuntur, 
et  reprehensionem  eorum ,  quae  ab  adversario  proponuntur ,  quae  dvayxala 
Graeci  vocant.  Halmius  cum  Capperonerio  pro  eo,  quod  est  argumentationem, 
scripsit  confirmationem ,  sed  Sulpitii  loco  collato  quis  dubitaverit,  quiu  Chi- 
rius  potius  scripserit:  sed  et  ipsam  argumentationem  [dividunt  quidam  in 
confirmationem]  nostrorum  — ?  Sed  ut  ad  Ciceronem  redeam,  ad  idem 
vitiorum  genus  pertinet,  quod  oratoris  §.  141  quis  tandem  id  iustus  harum 
rerum  existumator  reprehendet  scribendum  esse  putavi,  cum  in  utroque. co¬ 
dicum  genere  harum  non  fuisse  abrincensis  et  einsidlensis  consensus  doceat. 
Quam  coniecturam  quanquam  sententiae  optime  convenire  nemo  facile  ne¬ 
gaverit  eamque  Iahnius,  Kayserus,  Pideritius  comprobaverunt,  tamen,  ut 
non  iam  pro  vera  habeam,  cum  alii  Ciceronis  loci  faciunt,  quibus  rerum 
existimator  vel  aestimator  non  addito  pronomine  similiter  aliquis  esse  dici¬ 
tur,  pro  Mare.  §.15:  ex  quo  nemo  iam  erit  tam  imustus  existimator  re¬ 
rum.  Paradox.  6  §.  51 :  Etenim  si  isti  callidi  rerum  aestimatores  prata 
ei  areas  quasdam  magno  aestimant ,  tum  consuetudo  illa  Romanorum, 
qua  saepissime  genitivum  rerum  ita  addunt,  ut  nobis  prorsus  super¬ 
fluus  esse  videatur:  cf.  Naegelsbach.  art.  lat.  scrib.  p.  58  sq.  Quare 
etiam  de  veritate  eius  coniecturae  dubito ,  qua  0.  Iahnius  Bruti  §.  14 
scribendum  esse  putavit:  quo  iste  omnem  rerum  no str arum  memoriam 
breviter  et,  ut  mihi  quidem  visum  est,  perdiligenter  complexus  est.  Quam¬ 
quam  enim  §.  19  Atticus  ipse:  eisque,  inquit,  nosmet  ipsi  ad  veterum  re¬ 
rum  nostrarum  memoriam  comprehendendam  impulsi  atque  incensi  sumus, 
quae  verba  Iahnius  videtur  secutus  esse ,  cum  recte  eo  loco  naturalium , 
quod  in  codd.  est,  non  cum  Ellendtio  aliisque  omisisset,  sed  ex  vetere  qua- 

dam  hominis  docti  coniectura  nostrarum  scripsisset ,  et  quanquam  collatis 
inter  se  eis,  quae  de  Attici  libro  annali  vel  Cicero  ipse  orator.  §.  120  et 
Bruti  §.  44  vel  Cornelius  Nepos  Attici  c.  18  tradiderunt,  rerum  ab  aliis 
populis  imperiosis  regibusque  illustribus  gestarum  memoriam  non  prorsus 
illam  quidem  omissam,  sed  ita  tamen  rebus  romanis  additam  fuisse  conce¬ 
dendum  est,  ut  has  ab  Attico,  si  quis  breviter,  quid  eo  comprehendisset,  in¬ 
dicare  vellet,  tractatas  esse  recte  diceret,  tamen  nostrarum  eo  loco  addi  non 
videtur  necessarium  esse:  nam  cum  homo  romanus  rerum  memoriam  dicat, 
res  septingentis  annis  a  populo  romano  gestas  intelligendas  esse  satis  per 
se  intelligitur.  Fortasse  vero  alio  loco  Bruti  medicinam  afferre  simili  ra¬ 
tione  potero.  Naln  quae  §.  207  in  codd.  exstant :  Horum  (de  Antonio  et 
Crasso  sermo  est)  qui  neutrum  habebat,  confugiebat  ad  Philippum  fere  aut 
ad  Caesarem:  Cotta  et  Sulpicius  expetebantur ,  ea  homines  docti  dudum 
intellexerunt  ferri  non  posse,  neque  enim,  quod  in  verbis  illis  inesset,  Cotta 
et  Sulpicius  dici  possunt  Antonio ,  Crasso ,  Philippo ,  Caesari  antepositi 
esse,  sed  per  gradus  quosdam  Cicero  descendit  ab  oratoribus  maxime  expe¬ 
titis  et  summa  eloquentiae  laude  illustratis  ad  minus  nobiles.  Quare  Lam- 
binus  inter  Sulpicius  et  expetebantur  voluit  secundum  Philippum  et  Caesa¬ 
rem  addi,  Kayserus  ante  v.  Cotta  excidisse  suspicatur  a  nonnullis ,  Pideri- 
tius  eodem  loco  addidit  tum.  Sed  hoc  postremum  ferri  non  potest,  neque 
enim  hic  de  temporis  diversitate  Cicero  cogitat,  ut  Antonio  et  Crasso  prius, 
postea  Sulpicio  et  Cottae  primae  in  eloquentia  delatae  esse  dicantur,  sed 
uno  eodemque  tempore  ab  sex  illis  oratoribus  causas  maximas  actas  esse 
affirmat ,  praeter  illos  locum  nemini  fuisse.  Quare  mihi  videtur  Cicero 
scripsisse:  horum  qui  neutrum  habebat,  confugiebat  ad  Philippum  fere  aut 
ad  Caesarem:  [parum]  Cotta  et  Sulpicius  expetebantur.  Nam  quanquam 
Cicero  inde  a  §.  182  ac  maxime  §.  201  et  proximis  Cottam  et  Sulpicium 
maximis  laudibus  extulit,  tamen  a  Sulpicio  leporem  Crassi,  a  Cotta  vim  An¬ 
tonii  abfuisse  addit  (§.  203)  et  §.  205.  230.  301  aliis  utrumque  non  nimis 
expetitum  esse  significare  videtur.  Etiam  de  oratore  2  §.  45  vocabulum 
simili  modo  excidisse  suspicor.  Antonius  ait :  Positis  enim  eis  rebus,  quas 
Crassus  in  illius  orationis  suae,  quam  contra  collegam  censor  habuit ,  prin¬ 
cipio  dixit:  „Quae  natura  aut  fortuna  darentur  hominibus,  in  eis  rebus  se 
vinci  posse  animo  aequo  pati ;  quae  ipsi  sibi  homines  parare  possunt ,  in  eis 
rebus  se  pati  non  posse  vinci ”,  qui  laudabit  quempiam ,  intelliget  exponenda 
sibi  esse  fortunae  bona.  In  his  verbis  post  quempiam  Ciceronem  primum 
addidisse  existimandum  esse  facile  concedet,  qui  eum,  cum  quae  essent  for¬ 
tunae  bona  dixisset,  deinde  §.  46  sic  pergere  consideraverit:  Deinde  (sc. 
exponendum  sibi  esse  intelliget),  quid  sapienter  is,  quem  laudet ,  quid  libe- 
r aliter,  —  quid  denique  cum  aliqua  virtute  aut  fecerit  aut  tulerit.  In  quo 
quidem  ordine  constituendo  Ciceronem  praecepta  antiquissima  eorum,  qui 
de  arte  scripserunt ,  secutum  esse  non  est  quod  moneam :  cf.  Anaximenis 
ars  §.  35  cum  L.  Spengelii  commentariis  p.  230  sqq.  —  Ad  alium  locum 
venio  similiter,  si  quid  video,  emendandum.  Oratoris  §.  15  et  16  Cicero, 
quam  multa  et  quanta  eloquentia  philosophiae  debeat,  breviter  exponit  ac 
postquam  de  eis  dixit,  quae  ars  dialectica  oratori  suppeditat,  de  physicis  et 

ethicis  liaec  addit:  Quid  dicam  de  natura  rerum,  cuius  cognitio  magnam  oratio¬ 
nis  suppeditat  copiam,  de  vita,  de  officiis ,  de  virtute ,  de  moribus,  sine  multa 
earum  ipsarum  rerum  disciplina  aud  dici  aut  intelligi  posse  ?  In  quibus 
verbis  cum  autea  uemo  haesisset,  L.  Kayser  nuper  ante  vv.  sine  midta  par¬ 
ticulam  non  addidit.  Quod  sermonis  latiui  legibus  convenire  nego  ac  sic 
certe  dicendum  fuisse  existimo :  Quid  dicam  de  natura  rerum  —  sine  midta 
earum  ipsarum  rerum  disciplina  neque  dici  neque  intelligi  posse ?  Quan- 
quam  ue  hoc  quidem  ferri  facile  posset,  cum  intelligi  uou  addito  accusativo 
subiecti,  qui  vocatur,  dici  uou  posse  videretur.  Nam  quid  illud,  quod  ab 
iuitio  periodi  positum  est,  cum  priores  cum  infinitivis  dici  et  intelligi  con- 
iuugi  voluissent,  Kayserus  potius  ex  eo ,  quod  proxime  sequitur ,  v.  dicam 
pendere  voluit,  ut  notissimam  illam  formulam  quid  dicam  — ,  qua  rem  ali¬ 
quam  tam  gravem,  tam  perspicuam  esse  Romani  siguificant,  ut  de  ea  aut  ac¬ 
curatius  explicari  non  opus  esse  aut,  quibus  id  verbis  aptissime  fiat,  haud  fa¬ 
cile  inveniri  posse  intelligamus  (nam  formulas  praeteritionis  et  amplificatio¬ 
nis  similes  illas  distinguendas  esse  Maur.  Seyffert  schol.  latin.  1  p.  46  sqq. 
bene  docuit),  etiam  hoc  loco  agnosceret.  Atque  eandem  sententiam  Pideri- 
tius  secutus  est,  qui  quam  coniecturam  in  symbolis  eois  (1  p.  405)  commen¬ 
daverat,  nunc  in  verba  Ciceronis  ipsa  recepit :  Quid  dicam  de  natura  rerum, 
cuius  cognitio  magnam  orationis  suppeditat  copiam?  Nam  de  vita ,  de  of¬ 
ficiis,  de  virtute ,  de  moribus  sine  multa  earum  rerum  disciplina  nihil  aut 
dici  aut  intelligi  p  ot  e  st.  Sed  quanquam  nihil  aut -aut  sic  dici  posse  exem¬ 
plis  a  F.  Handio  Tursell.  1  p.  534  collectis  comprobatur,  tamen  quam  pa¬ 
rum  verisimile  sit  tribus  locis  diversis  aut  omissum  aliquid  in  codicibus 
esse  aut  mutatum  quivis  facile  intelligit.  Quod  vero  in  formulae  illius  cre¬ 
berrimo  usu  Kayserus  et  Pideritius  quid  a  v.  dicam  divelli  non  posse  exi¬ 
stimarunt,  recte  videntur  fecisse:  nam  quanquam  satis  diu  inter  legendum 
quaesivi,  similem  locum  ullum  reperire  non  potui.  Quare  alio  modo 
idem  quod  illi  voluerunt  tentandum  est.  Ac  mihi  quidem  facillime  ita 
locus  videtur  sanari,  ut  Ecquid  Ciceronem  pro  eo,  quod  in  codicibus  est, 
quid,  scripsisse  existimemus.  Nam  illa  syllaba,  quae  est  ec ,  cum  distinguere 
praecedat,  facillime  excidere  poterat.  Obiter  moneo  eodem  loco  videri  non 
orationis ,  sed  oratori  cum  I.  A.  Ernestio  scribendum  esse :  nam  in  codice  ein- 
sidlensi,  quem  ex  codicis  laudensis  lectu  difficillimi  apographo  eo  ipso,  quod 
Gasp.  Barzizae  iussu  factum  erat,  Albertus  de  Bonstetten  descripsisse  videtur  (cf. 
I.  Casp.  Orelli  ed.  1830  praefat.  p.  cxiii),  orois  scriptum  esse,  sed  litera  postrema 
obelo  transfixa,  meis  ipse  oculis  vidi,  ut  scriptor  compendio  male  intellecto 
primum  orationis  sibi  legisse  visus  esse,  deinde  vero  apographo  accuratius 
inspecto  oratori  agnovisse  existimandus  sit.  Nam  in  apographo  illo  com¬ 
pendia  multa  fuisse,  quae  quid  significarent  scriptor  codicis  einsidlensis  du¬ 
bitaret,  inde  concludimus,  quod  locis  haud  paucis  non  uno  modo  ea  intelligi 
posse  ipse  adnotavit.  Sed  etiam  aliud  vitium ,  quod  eodem  modo  tolli  pos¬ 
sit,  in  oratoris  loco,  quem  tractamus,  haerere  suspicor.  Nam  Cicero  omni 
illo  loco  id  agit,  ut  ostendat,  quomodo  factum  sit,  ut  oratores  philosophiam, 
ex  cuius  studio  maxima  ad  ipsos  utilitas  redundare  posset,  spernerent  atque 
defugerent.  Cum  enim  philosophi  non  curarent  nisi  quid  dicerent,  quo- 

modo  dicerent  parum  illi  curiosi,  oratores,  cpii  in  contionis  et  indiciorum  fluc¬ 
tibus  sibi  concertandum  animosque  auditorum  movendos  atque  flectendos 
arte  dicendi  esse  viderent,  orationem  verbis  ac  sententiis  ornatam  magis,  quam 
varietate  rerum  copiosam  sibi  necessariam  esse  existimasse.  Verum  Ci¬ 
cero  eloquentiam  popularem  cum  eleganti  doctrina  coniungendam  esse  identi¬ 
dem  monet.  Postquam  igitur  eo  loco,  quem  tractamus,  dixit,  quot  et  quan¬ 
tas  res  orator  ex  philosophiae  fonte  uberrimo  haurire  posset ,  non  potest 
simpliciter  pergere:  Ad  has  tot  tantasquc  res  adhibenda  sunt  ornamenta 
innumerabilia ,  quae  sola  tum  quidem  tradebantur  ab  eis ,  qui  dicendi  nu¬ 
merabantur  magistri,  sed  particula  aliqua  significandum  erat  rerum  varie¬ 
tatem  a  philosophia  suppeditatarum  per  se  illam  quidem  non  sufficere,  sed 
arte  dicendi  populari  ornandam  esse.  Quare  scripsisse  Ciceronem  coniicio: 
Sed  ad  has  — ,  coli.  §.  14:  non  ut  in  ea  (philosophia)  tamen  omnia  sint, 
sed  ut  sic  adiuvet ,  ut  palaestra  histrionem.  Ita  demum  recte  deinde  addun¬ 
tur,  quae  dicit :  Quo  fit ,  ut  veram  illam  et  absolutam  eloquentiam  nemo 
consequatur ,  quod  alia  intelligendi ,  cdia  dicendi  disciplina  est  et  ab  aliis 
rerum,  ab  aliis  verborum  doctrina  quaeritur.  Id  vero  vocabulum,  quod 
praecedit,  posse ,  effecit,  ut  similis  particula  sed  excideret,  quod,  si  per  com¬ 
pendium  scripta  erat  (s;  vel  s:  cf.  G.  Freundius  ad  Cic.  or.  pro  Milon,  p. 
viii  et  8),  etiam  facilius  evenire  poterat.  —  Eandem  particulam  etiam  ora¬ 
toris  §.  36  propter  similitudinem  eius,  quod  praecedit,  vocabuli  sint  exci¬ 
disse  statuo :  postquam  enim  difficillimum  esse  dixit  formam  optimi  expo¬ 
nere,  cum  in  suo  quodque  genere  praestet  et  alii  aliis  rebus  delectentur, 
sic  pergere  debuisse  videtur :  Sed  hac  ego  religione  non  sum  ab  hoc  conatu 
repulsus ,  quanquam  in  codd.  illa  particula  omissa  est.  —  Sed  redeo  ad 
locum  oratoris  priorem.  Nam  §.  16,  ubi  exponit,  cur  orator  dialectica  disci¬ 
plina  carere  non  possit,  in  codd.  haec  leguntur:  Nec  vero  sine  philosopho¬ 
rum  disciplina  —  possumus  —  neque  cernere  consequentia,  repugnantia 
videre ,  ambigua  distinguere.  Hic  verba  cernere  et  distinguere  Cicero  sic 
accommodavit  utrumque  eis  rebus,  ad  quas  pertinent,  ut  videre  mihi  ferri 
non  posse  videatur,  sed  etiam  hoc  loco  verbum  quaerendum  esse  intelligam, 
quod  vocabulo,  quod  est  repugnantia,  conveniat.  Ciceronem  igitur  scripsisse 
autumo:  repugnantia  vitare.  —  Transeo  ad  alia.  De  Republ.  1  §.  1  in 
codice  haec  sunt:  Omitto  innumerabiles  viros ,  quorum  singuli  saluti  huic 
civitati  fuerunt  et  qui  sunt  procul  ab  aetatis  huius  memoria ,  commemorare 
eos  desino,  ne  quis  se  aut  suorum  aliquem  praetermissum  queratur.  Cum 
verba  postrema  ostenderent  Ciceronem  viros,  qui  virtutis  quadam  vi  occulta 
ducti  de  republica  cum  summis  suis  periculis  et  laboribus  bene  merere, 
quam  voluptatis  otiique  blandimentis  obsequi  maluissent,  enumerare  desiisse, 
quia  nimis  prope  a  suo  tempore  abessent,  A.  Maius  post  sunt  addidit  haut, 
F.  Steinacker  non,  quorum  illud  nuper  C.  Halmius  secutus  est.  Sed 
cum  G.  du  Rieu  teste  (in  schedis  vaticanis  p.  53)  prima  manus,  cum  in  eo 
esset,  ut  quia  scriberet,  ex  A  fecerit  S ,  videtur  potius  in  eo  codice,  quem 
librarius  ille  descripsit ,  et  quia  hau  sunt  fuisse,  oculus  vero  eius  primum  a 
priore  litera  A  ad  alteram,  quae  est  in  hau,  deinde  vero  a  priore  litera  U 
ad  alteram  in  v.  sunt  aberrasse.  Ita  cum  Halmius  quia  scribendum  esse 

rectissime  viderit,  id  nanciscimur,  ut  uno  tantum  loco  codicis  scriptura  mu¬ 
tanda  sit.  hau  vero  post  ea,  quae  nuper  homines  doctissimi  de  hac  parti¬ 
culae  forma  explicaverunt,  a  Cicerone  alienum  non  videbitur.  —  Cicero  de 
invent.  1  §.  83  complexionis  aut  conversione  aut  alterius  partis  infirmatione 
reprehendendae  hoc  exemplum  affert  ex  poeta,  ut  videtur,  tragico: 
nam  si  veretur,  quid  eum  accusem ,  qui  est  probus ? 
sin  inverecundum  animi  ingenium  possidet , 
quid  eum  accusem,  cpui  id  parvi  auditu  existimet ? 

Sumsit  hoc  exemplum  ex  libri  ad  Herennium  2  §.  42,  ubi  hic  versus  praecedit: 

qua  causa  accusem  hunc,  tum  id  exputando  evolvere? 

Atque  ex  eis,  quae  ibi  explicantur,  aliquem  secum  ipsum  colloquentem  in  scae¬ 
nam  productum  esse  apparet,  qui  cum  sibi  non  incommoda  ratione  ostendisse 
videretur,  quare  non  accusaret  aliquem,  deinde  mutato  consilio  acriter  eun¬ 
dem  illum  hominem  increparet.  Recte  vero  Victorinus  ad  h.  1.  (rhetor, 
lat.  p.  253,  19  H.):  Accusatio  autem  hic  non  publica  est,  sed  privata  ob- 
iurgatio.  Quare  primum  de  emendando  primo  versu  cogitandum  est.  Cui 
miror  0.  Ribbeckiiun  trag.  lat.  reliqu.  p.  223  addidisse  verbum  nequeo ,  quod 
quanquam  in  mg.  cod.  bambergensis  legitur,  quin  ab  interpolatore  additum 
sit,  cum  praestantissimi  codices  omnes  omittant,  dubitari  non  potest.  Cer¬ 
tissimum  vero  videtur  poetam  dixisse : 

Qua  causa  accusem,  me  exputando  evolvere? 
nam  quae  in  codd.  adduntur,  hunc,  eum  (sic  videtur  pro  tum  fuisse),  id, 
ex  eo  genere  interpretamentorum  sunt ,  quae  innumeris  fere  locis  inveniri 
notissimum  est,  ac  ne  infinitivi  quidem  in  interrogationibus,  quae  vel  cum 
admiratione  vel  cum  indignatione  proferuntur ,  exempla  afferri  opus  est. 
Sed  cum  in  hoc  versu  accusem  necessarium  esse  intelligamus,  male  iudica- 
verunt  primam  personam  etiam  in  proximis  versibus  requiri,  cum  non  tan¬ 
tum  in  codd.  antiquissimis  et  Cornificii  et  Ciceronis,  sed  etiam  apud  Sul- 
pitium  Victorem  p.  414,  13  H.  et  Victorinum  p.  253,  12  H  in  primo  pa¬ 
riter  atque  in  tertio  versu  accuses  legatur  et  idem  etiam  eo  confirmetur, 
quod  deinde  apud  Ciceronem  compluries  in  conversione  accuses  legitur ,  in 
confirmatione  vero  alterius  partis  §.  84  dicitur:  accusatione  tua  correctus 
ab  errato  recedet.  Quae  si  vera  sunt,  hoc  unum  restat,  ut  versum  tertium 
emendare  studeamus.  Ac  primum  quidem  post  quid  videtur  TU  inseren¬ 
dum  esse,  quod  cum  propter  similitudinem  earum  literarum ,  quae  sequun¬ 
tur,  EUM,  excidisse  videretur,  de  bis  versibus  corrigendis  disputari  ab  hoc 
loco  non  alienum  esse  existimavi.  Quae  quidem  mutatio  multo  facilior  est, 
quam  Ribbeckii,  qui  praefat.  p.  xvi  tandem  inseri  voluit.  Deinde  vero  le¬ 
gendum  esse  qui  id  partii  auditum  aestimet,  vestigia  quaedam  codd.  anti¬ 
quissimorum  ostendunt,  id  quod  C.  Halmius  iam  vidit  analect.  tullian.  fasc. 
1  p.  18.  Itaque  versus  illi  sic  videntur  scribendi  esse: 

Qua  causa  accusem ,  me  exputando  evolvere  ? 

Nam  si  veretur ,  quid  eum  accuses,  qui  est  probus? 

Sin  inverecundum  animi  ingenium  possidet, 

Quid  tu  eum  accuses ,  qui  id  parvi  auditum  aestimet  ? 

Neque  in  eis,  quae  proxime  apud  Ciceronem  sequuntur,  cum  nunc  fere  lega- 

tur  neget ,  qua  causa  codd.  lectionem  neges  spernamus,  evolvi  potest  expu¬ 
tando.  —  Quod  iu  hoc  loco  tractando  vidimus,  libros  ad  Herennium  et  qui 
sunt  de  inventione  accuratissime  per  omnia  conferendos  esse,  eo  ad  alium 
locum  emendandum  utar.  Namque  quod  nunc  de  invent.  1  §.  26  legitur: 
Commune  (exordium),  quod  nihilo  minus  in  hanc  quam  in  contrariam  par¬ 
tem  causae  potest  convenire,  id  prorsus  falsum  esse  facile  apparet,  nam  po¬ 
tius  in  contrariam  partem  nihilo  minus  quam  in  hanc  convenire  dicendum 
erat,  ut  recte  Cornificius  1  §.  11  dixit:  Item  vitiosum  est  (exordium),  quo 
nihilo  minus  adversarius  potest  uti ,  quod  commune  appellatur.  Quare  apud 
Ciceronem  verba  in  hanc  equam  delenda  esse  intelligimus.  Ac  cum  ad  hos 
libros  de  inventione  semel  devenerim,  hoc  unum  addo,  verba,  quibus  2  §.  164 
clementia  quae  sit  definitur :  clementia,  per  quam  animi  temere  in  odium  ali¬ 
cuius  concitati  invectiones  comitate  retinentur  excerptorum  cusanorum,  quae 
supra  commemoravi,  beneficio  in  integritatem  vindicari.  Quod  supra  scripsi, 
Orellius  Garatonii  coniecturam  secutus  dedit,  sed  Parisinus  antiquissimus 
a  pr.  m.,  Angelomontanus,  Turicensis  iniectionis  concitati,  Trossianus  et 
Par.  corr.  invectionis  concitati  habent.  In  quibus  quid  latuerit,  nunc  de¬ 
mum  apparet,  cum  excerpta  cusana  p.  53  haec  habere  intelligamus:  per 
quam  animi  temere  in  odium  alicuius  illecti  concitatique  comitate  retinentur, 
nisi  quod  codicum  illud  iniecti  antiquitus  inlecti  scriptum  fuisse  ostendit. 
onis  videtur  e  dittographia  syllabarum  conci  ortum  esse.  —  Bruti  §.  69 
verba  postrema  haec  sunt :  Sed  maiore  honore  in  omnibus  artibus  quam  in 
hac  una  dicendi  versatur  antiquitas,  de  quibus  miratus  sum  quod  nemo 
quisquam  interpretum  recentiorum  dicendum  existimavit ,  nisi  quod  H. 
Meyer  brevissime:  ,, maiore  honore  fruitur“.  Sed  longe  aliam  interpre¬ 
tationem  G.  Bernhardy  sequitur ,  qui  Meyeri  admonitioni  haec  addidit : 
,,Apte  Wetzelius:  ex  omnibus  quas  tractavit  antiquitas  artibus  plus  hono¬ 
ris  et  laudis  rettulit  quam  ex  eloquentia“.  Cum  enim  ex  Meyeri  sententia 
quae  antiqua  sint  in  eloquentia  non  magni  haberi  Cicero  dixerit,  Wetzelius  et 
Bernhardy  antiquos  homines  eis,  quae  in  reliquis  artibus  praestiterint,  plus 
honoris  atque  laudis  invenisse  opinantur.  Sed  hanc  explicationem  falsam  esse 
et  ea  ostendunt,  quae  §.67  praecedunt:  hi  ipsi,  qui  in  Graecis  antiquitate  de¬ 
lectantur  eaque  subtilitate ,  quam  atticam  appellant ,  hanc  in  Catone  ne  no¬ 
verunt  quidem,  et  praesens  tempus  versatur ,  nam  si  quod  Wetzelius  vult  Ci¬ 
cero  dicere  voluisset,  non  potuisset  non  versata  est  scribere.  Etiam  ex  eis,  quae 
deinde  de  pictoribus  exponit,  apparet  sententiam  eius  hanc  esse ,  ut  quae 
in  ceteris  artibus  antiqua  sint,  quamvis  imperfecta  esse  intelligamus,  tamen 
hac  duritate  sua  et  simplicitate  placere  et  in  honore  esse  dicat,  in  una 
eloquentia  propter  exaggeratam  quasi  altius  posteriorum  orationem  antiqua 
contemni  et  fere  ignorari.  Quodsi  probanda  Meyeri  interpretatio  est,  ante 
v.  maiore  excidisse  praepositionem  in  existimandum  est,  neque  enim  honore, 
maiore  honore  versari  hanc  vim  habere  potest,  ut  sit  in  honore  esse ,  in  ma¬ 
iore  honore  esse.  Sed  pro  eo,  quod  vulgo  dicitur  in  honore  esse ,  dici  etiam  posse 
in  honore  versari  et  per  se  apparet  et  similiter  pro  Plancio  §.  26  dicitur: 
Minturnenses  —  aeterna  in  laude  versantur.  —  Etiam  in  oratore  §.  57, 
ubi  haec  sunt:  Est  autem  etiam  in  dicendo  quidam  cantus  obscurior,  — 

quem  significat  Demosthenes  et  Aeschines ,  cum  alter  alteri  obicit  vocis 
flexiones,  Nonii  testimonio  p.  207,  12  et  Iulii  Victoris  p.  443,  13  H.  mihi 
constare  videtur  a  Cicerone  scriptum  esse  inflexiones.  In  codd.  Ciceronis 
in  per  compendium  scriptum  propter  similitudinem  vel  literae  F ,  quae  se¬ 
quitur,  vel  compendii  syllabae  is,  quae  praecedit,  excidisse  putandum  est.  — 
Eodem  modo  propter  similitudinem  syllabae  proximae  in  M.  Catonis  frag¬ 
mento  primo  or.  de  suis  virtutibus  contra  L.  Thermum  (Iord.  p.  43)  in 
ante  v.  industria  excidit:  Ego  iam  a  principio  in  parsimonia  atque  in  du¬ 
ritia  atque  industria  omnem  adolescentium  meam  abstinui.  —  Addam  aliam, 
cum  semel  Catonis  quae  exstant  in  manus  inciderint,  loci  ut  mihi  videtur 
corrupti  emendationem.  Gellius  6.  3,  50  haec  ex  Catonis  oratione  pro  Rho¬ 
diensibus  excerpsit  (p.  25  Iord.) :  Rhodiensis  superbos  esse  aiunt,  id  oblec¬ 
tantis,  quod  mihi  et  liberis  meis  minime  dici  (rectissime  Iordanus  legi  ma¬ 
luit  obici )  uelim.  sint  sane  superbi,  quid  id  ad  vos  attinet?  idne  irascimini , 
si  quis  superbior  est  quam  vos?  Videntur  qui  haec  intacta  reliquerunt  co¬ 
gitavisse  a  Catone  superbiam  Rhodiensium  tolerabilem,  non  tolerandam  in 
se  et  liberis  suis  iudicari,  itaque  eam  sibi  et  liberis  suis  obiici  noluisse. 
Num  id  credibile  est?  Superbia  enim  spirat  in  omnibus,  quae  de  se  vel 
dixit  vel  scripsit,  superbiam  testantur,  quaecunque  de  eo  memoriae  tradita 
sunt.  Atque  Rhodienses  eum  a  superbiae  crimine  ita  defendisse  apparet, 
ut  superbiam  non  vituperandam,  sed  laudandam  esse  diceret  Romanosque, 
cum  ipsi  superbi  essent,  aliis  superbiam  obiicere  posse  negaret.  Quare  Cato 
quod  mihi  et  liberis  meis  minime  obici  nolim  scripsisse  existimandus  est.  — 
Sed  etiam  de  tribus  locis  aliorum  scriptorum,  qui  paucis  quibusdam  literis 
aliarum  similibus  omissis  corrupti  esse  videantur,  breviter  disseram.  Ac 
primum  quidem  de  Sallustii  verbis  Catii,  c.  53  ac  sicuti  effeta  parentum 
multis  tempestatibus  haud  sane  quisquam  Romae  virtute  magnus  fuit  in  di¬ 
versissimas  interpretes  partes  discesserunt,  quorum  commenta  ferri  non 
posse  cum  Frid.  Ritschelius  nuper  (mus.  rlien.  21  p.  316)  perspicue  docuis¬ 
set,  quod  sententia  requirit  coniectura  restituit:  sicuti  effeta  vi  parentum, 
quam  quodammodo  praeiverat  qui  in  cod.  g  supra  versum  adseripsit  virtute. 
Sed  cum  vi  haud  facile  inter  vv.  effeta  et  parentum  excidere  potuerit ,  id 
ipsum  quod  Sallustius  scripsit  ab  A.  Weidemanno,  viro  de  scholis  Mei- 
ningensium  praeclare  merito,  inventum  esse  existimo,  qui  Vimariae  ali¬ 
quando  in  sermone  familiari  Sallustium  videri  sicut  vi  effeta  parentum 
scripsisse  mecum  communicavit.  Similitudo  enim  literarum  effecit,  ut  cum 
S1CUTUI  exstaret  sicuti  exstare  videretur,  qua  forma  Sallustium  plerum¬ 
que  usum  esse  codd.  praestantissimorum  testimonia  vincunt,  sed  sicut  etiam 
aliquando  admisisse  Cat.  37,  5.  Iug.  14,  11  (sicut  videtis)  et  94,  3  osten¬ 
dunt.  —  Valerius  Maximus  1.  1,  17  Potitios  narrat  interisse,  cum  Appio 
Claudio  auctore  solemnia  sacrorum,  quae  Herculi  fecerant ,  servos  publicos 
docuissent,  his  verbis :  omnes ,  qui  erant  numero  super  triginta ,  puberes  in¬ 
tra  annum  extincti  sunt  nomenque  Potitium  in  duodecim  familias  divisum 
prope  interiit.  Recte  Torrenius  in  v.  prope  haesit,  nam  Livius  1,  7  et  9, 
29  aliique,  qui  eius  rei  meminerunt,  prorsus  omnes  Potitios  interisse  con¬ 
sentiunt  neque  aliud  Valerius  tradere  voluit,  cum  Livii  locum  posteriorem 

secutus  puberes  omnes  interisse  diceret.  Si,  quod  Kempfius  eum  existimasse 
suspicatur,  mulieres  et  iufantes  superstites  fuissent,  omnis  narratio  illa,  qua 
cur  gens  Potitia  non  iam  exstaret  explicaretur,  stare  non  poterat.  Sed  ne¬ 
que,  quod  Torrenius  probat,  -propere  ferri  potest  nec,  quod  U.  Kohler  (Qua 
ratione  T.  Livii  annalibus  historici  latini  atque  graeci  usi  sint  p.  64)  con- 
iecit,  prorsus  admodum  verisimile  est.  Mihi  videtur  Livius  1.  d.  monstrare, 
quid  Valerius  dixerit:  nam  cum  Livius  dicat:  traditur  —  cum  duodecim 
familiae  ea  tempestate  Fotitiorum  essent ,  puberes  ad  triginta,  omnis  intra 
annum  cum  stirpe  exstinctos  nec  nomen  tantum  Fotitiorum  interisse ,  sed 
censorem  etiam —  luminibus  captum,  Valerium  coniicio  scripsisse:  nomenque 
Potitium  in  duodecim  familias  divisum  cum  stirpe  interiit  h.  e.  ita  inter¬ 
iit,  ut  ne  stirps  quidem  relinqueretur,  quod  in  Labiorum  gente  aliquando 
factum  esse  tradebatur,  cum  propter  similitudinem  syllabae,  quae  antece¬ 
dit,  cum  excidisset,  etiam  stirpe  corruptum  est.  —  Denique  de  Velleii  2. 
21,  4  explicabo  quid  sentiam.  Cn.  Pompeius  Strabo,  Magni  pater,  cum 
a.  667  (=  87  a.  Chr.)  haud  procul  ab  urbe  cum  L.  Cinna  atroci  proelio, 
sed  ancipiti  conflixisset  et  pestilentia  pars  magna  exercitus  absumta  esset, 
de  caelo  tactus  interisse  ipse  a  plerisque  traditur  (Plutarcho  Pomp.  1.  Ap¬ 
piano  b.  civil.  1,  68.  80.  Orosio  5,  19.  Iulio  Obsequ.  56),  unus  Velleius  1.  d. 
eum  fulmine  percussum  esse  non  dicit:  Fost  hoc,  cum  utrumque  exercitum 
velut  parum  bello  exhaustum  laceraret  pestilentia ,  Cn.  Pompeius  decessit. 
Cuius  interitus  voluptas  amissorum  aut  gladio  aut  morbo  civium  paene 
damno  repensata  est  populusque  romanus,  quam  vivo  iracundiam  debuerat , 
in  corpus  mortui  contulit,  ut  Drumanno  liist.  aequal.  Cic.  4  p.  323  tradi¬ 
disse  videatur  Pompeium  morbo  decessisse.  Sed  si  consideramus,  quae  Iu- 
lius  Obsequens  et  Plutarclius  de  corpore  mortui  a  populo  male  mulcato  nar¬ 
rant,  ille:  ipse  Pompeius  afflatus  sidere  interiit,  lectum  eius  populus  diri¬ 
puit,  corpus  unco  traxit ,  hic :  insl  6s  ansd-avs  xsQavvmttei; ,  ixxofu&psvov 
zo  Giopa  xctTctondaccvztg  and  zov  AC/ovg  xat  xadvftQiGavzeg ,  dubitare  non 
possumus,  quin  Velleius  eundem  cum  illis  auctorem,  hoc  est,  Livium  secutus 
sit.  Ac  Velleium  ne  per  negligentiam  quidem  mortis  causam  omisisse  inde 
intelligitur,  quod  verbis  Cn.  Pompeius  decessit  non  addidit  particulam  etiam 
sive  quoque ,  nam  ita  tantum  sperare  poterat  intellectum  iri  etiam  Pompe¬ 
ium  morbo  illo  pestifero  abreptum  esse.  Quare  aut  post  v.  Pompeius  aut 
post  decessit  coniicio  de  coelo  tactus  sive  fulmine  ictus  excidisse,  cum  aut  v. 
cuius  aut  ultima  syllaba  v.  Pompeius  efficerent,  ut  oculi  librarii  aberrarent. 
Ac  quamquam  verba  praestare  non  possum,  rem  tamen  ipsam  certam  esse 
affirmaverim. 

Habete,  commilitones  humanissimi,  tenuem  symbolam  ad  dapem  largi¬ 
ter  apparatam,  ad  quam  vos  indices  scholarum  huic  commentationi  subiuncti 
invitant,  et  facite,  ut  hoc  vobis  persuadeatis,  eos  qui  literis  operam  suam 
addicunt  in  summa  varietate  et  diversitate  disciplinarum  hoc  uno  tamen 
omnes  coniunctos  esse  debere,  ut  labore  indefesso  laeti  veritate  investiganda 
et  tuenda  patriae  pro  viribus  quisque  suis  prodesse  studeant. 

Scr.  in  Georgia  Augusta  d.  III.  Iulii  a.  MDCCCLXVII. 


